Si Karel Čapek (Tseko: [ˈkarɛl ˈtʃapɛk]; 9 Enero 1890xa0– 25 Disyembre 1938) sarong Tsekong parasurat kaamayi kan ika-20ng siglo. Sya manlain-lain an pinagpapelan sa saiyang karera: nobelista, dramatista, tagasaysay, peryodista, parapalagda, tagatuyaw panliteraryo, retratista, asin kritiko sa arte. Alagad, mas bisto sya sa nobela nya sa science fiction arog kan War with the Newts asin an dulang R.U.R. (Rossums Universal Robots), na igdi saiyang inot na pinabisto an tataramon na robot. Dakul man syang tinukdang mga obra na sensitibo sa pulitika arog kan dapit sa problema sosyal na nag-uukag kan panahon nyang idto. Sinasabing sya impluwensyado kan pragmatikong liberalismo kan mga Amerikano asin ta sya nagkampanyang maigot para sa talingkas na pagpapahayag asin makuri nyang ikinakaungis an pagbutwa kan pasismo asin komunismo sa Europa.